*6. melléklet a 428/2016. (XII. 15.) Korm. rendelethez*

***A központi költségvetésből folyósított támogatás mértékének megállapításához szükséges adatszolgáltatás (művészeti évadbeszámoló) színház, balett- és táncegyüttes részére***

I. Szöveges évadértékelés 2016-2017-es évad

**a. társulati művészeti-szakmai közösségépítő tevékenység bemutatása**

***1. az évadra kitűzött ez irányú célok és azok megvalósulása***

Színházunk célja, hogy hagyományaink talaján, értékeink megőrzésével alapozzuk meg a jövőt, a folyamatos megújulást.

* Célunkat különlegesen gazdag és műfajilag is sokrétű, a gyermekeket és ifjakat korcsoportonként célzottan megszólító repertoárunk ápolásával, megújításával kívánjuk elérni. Ezt szolgálta évadunkban három játszóhelyünkön folyamatosan műsoron tartott 30 előadás, és ezt erősítették a különböző korcsoportok számára létrehozott új bemutatók. Összesen 6 bemutatót és további két előbemutatót tartottunk a 2016/17-es évadban.
* Kapcsolódó drámapedagógiai programunkkal, workshopokkal, szakmai találkozókkal a színházi hatások elmélyítését, az előadások szakmai, lelki, pedagógiai hatásait erősítjük.

Nemzetközi kapcsolatainkkal szakmai teljesítményünk folyamatos fejlődését, színházunk nemzetközi rangjának növekedését szolgáljuk.

***Az évad saját bemutatói:***

**Szabó Borbála: Nincsenapám, seanyám**

Rendező: **Vidovszky György**

A darab tinédzser hősnője látszólag problematikus, rossz tanuló, szemtelen, szókimondó kamasz. Szülei elváltak, egyedül maradt, senkire sem számíthat. A bajban csak a két régi, hű barát, Dezső és Frici áll mellette. Hősünk macskái egyébként példátlanul furcsán viselkednek: cigarettáznak, irodalmi művekből idéznek, főleg Kosztolányi és Karinthy írásaiból.

*Bemutató időpontja: 2016. szeptember 30.*

*Helyszíne: Pince Játszóhely*

*Ráfordítás bemutatóig:2.994.380,-Ft*

*Nézőszám évad végéig: 814 fő*

*Nettó jegybevétel évad végéig:891.600,-Ft*

**Bűn és bűnhődés**

**Játssza – Kovács Gergely m.v.**

A rendező munkatársa – Gyevi-Bíró Eszter

Rendező – Czukor Balázs m.v.

Egy ifjúsági- **osztálytermi monodráma** kétszer negyvenöt percben foglalkozik az elgondolás alapjául szolgáló Bűn és bűnhődés című Dosztojevszkíj regénnyel és annak gondolatiságával.

*Bemutató időpontja: 2016. október 17.*

*Helyszíne: Pince Játszóhely*

*Ráfordítás bemutatóig:1.150.000,-Ft*

*Nézőszám évad végéig: 274 fő*

*Nettó jegybevétel évad végéig:285.354,-Ft*

**Jill Tomlinson: A bagoly, aki félt a sötétben**

Rendező: **Szívós Károly**

**-** Hupp, te nem félhetsz a sötétben. A baglyok nem félnek a sötétben**.**

**-** De én félek

**-** De hát a baglyok éjjeli madarak.

- Nem akarok éjjeli madár lenni. Nappali madár akarok lenni.

- Az vagy, ami vagy.

- Igen, tudom. És én az vagyok, aki fél a sötéttől…

A kis gyöngybagoly története láttán megértjük, hogy a gyermeki félelmet miként győzheti le a kíváncsiság, a szeretet és a tudás.

*Bemutató időpontja: 2016. október 22*

*Helyszíne: Fészek Játszóhely*

*Ráfordítás bemutatóig:2.792.743-Ft*

*Nézőszám évad végéig: 1290 fő*

*Nettó jegybevétel évad végéig:1.237.783,-Ft*

**Kirsten Fuchs: Már megint kezdik!**

Rendező: **Laboda Kornél**

A darab tizenkét év körüli “hőse” Hicks, kettesben él az anyjával, amióta szülei elváltak. Most azonban úgy tűnik, az apja esetleg visszaköltözik hozzájuk. Jó lesz ez így? – Az elvált szülők gyermekének problémáját rendhagyó módon felvető mű kiskamasz szereplői maguk is most kezdik megtapasztalni a barátság, együttlét, különlét, őszinteség, empátia különféle formáit, hogy a történet végére nyitottabbá, befogadóbbá váljanak. Hogy a papa végül hazaköltözik-e az egyelőre maradjon titok…

*Bemutató időpontja: 2016. december 03.*

*Helyszíne: Pince Játszóhely*

*Ráfordítás bemutatóig:3.545.484,-Ft*

*Nézőszám évad végéig: 499 fő*

*Nettó jegybevétel évad végéig:540.910,-Ft*

**Margit Auer:**

**Mágikus állatok iskolája**

Nádori Lídia fordítása alapján színpadra írta, dalszövegek: Horváth Péter

Dalok, zene: Novák János

Rendező: Novák János

Milyen érzés lenne, ha lenne egy saját, csakis hozzád kötődő állatod? Aki téged megért, beszélgetni tudsz vele, mindenhova elkísér, és soha többé nem kellene egyedül lenned?

A valóság ötvöződik a gyerekek képzeletvilágával. A mágikus állatokról senki más nem látja, hogy beszélni tudnak, a külső szemlélő mindig csak egy plüssállatot lát. Mégis, a váratlan jövevény megkönnyíti a gondokkal küszködő gyerekek életét az iskolában, vidám helyzeteket teremt, és izgalmas kalandok várnak a kis gazdáikra. És persze jellemzi az izgalmas történetet egy rejtély is, amit a gyerekek és a mágikus állatok együtt derítenek fel. Közben mélyebben is megismerhetjük a szereplőket, a tanárokat és gyerekeket, az indítékaikat, a szorongásaikat, a csínytevéseiket és a terveiket. Minden szereplő egyéni jellem, mindenki változik, fejlődik nem kis mértékben a megjelenő mágikus állatok és a kialakult különös szituációk hatására.

*Bemutató időpontja: 2017. február 25.*

*Helyszíne: Színház Játszóhely*

*Ráfordítás bemutatóig:5.803.335,-Ft*

*Nézőszám évad végéig: 2.755 fő*

*Nettó jegybevétel évad végéig:3.173.905,-Ft*

**GuusKuijer:**

**Minden dolgok könyve**

GuusKuijer kisregényéből Richard Tulloch adaptációja alapján szövegkönyv: Kiss Márton

Rendező: Kiss Márton

A Minden Dolgok Könyve végtelenül humoros, varázslatos történet, ami egyszerre szól a családon belüli erőszak témájáról, a hitről, barátságról és a szerelemről. Mindarról, ahogy egy gyermek megtanulja, hogyan nézzen szembe a saját félelmeivel, a körülötte lévő világ igazságtalanságával, és hogyan készüljön fel arra, hogy felnőttként is boldog maradhasson. Thomas története a szív és a fantázia határtalan erejét ünnepli a felnőttek szigorú, erőszakos, és szűklátókörű világával szemben.

*Bemutató időpontja: 2017. április 01..*

*Helyszíne: Fészek Játszóhely*

*Ráfordítás bemutatóig:1.963.678,-Ft*

*Nézőszám évad végéig: 325fő*

*Nettó jegybevétel évad végéig:246.752,-Ft*

**Mi újság?**

**(előbemutató)**

Közreműködnek az alkotók:

**Tisza Bea**

**Ruszina Szabolcs**

Játszunk együtt színházat, papírral!

Az üres papírra, újságlapokra lehet rajzolni, színezni és festeni. Régen papírra írták a leveleket, verseket és a sok regényt. Ma is papírra nyomtatják az újságok, folyóiratok, és a könyvek egy részét, de a papírból hajtogathatunk ember és állatfigurát, ollóval formálhatunk belőle csipketerítőt, hajtogathatunk papírrepülőt, papírcsákót. Papírból készül az egyszer használható tányér és pohár, szalvéta és zsebkendő, de ha jól összegyűrjük, megformáljuk, labdázhatunk is vele. Zörgethetjük hangszerként, ha sípot illesztünk hozzá, már szól is a papírtrombita. fésűzene.  A papír bármivé átváltozhat a színházban. Játékra csábít, mindent eljátszhatunk vele, ami az eszünkbe jut.

Mit jelent nekünk a papír, mit kezdhetünk az összegyűjtött papírral, mielőtt kidobjuk? Hozz magaddal Te is papírt a színházba!

A bemutató a „**SmallSize, PerformingArtsfortheEarlyYears**” elnevezésű Európai Uniós program *Wide Eyes projekt* keretében valósul meg, az **uniós bemutató 2017. május 10-**én került megrendezésre, a színházi bemutató 2017. szeptemberében lesz látható.

**Vidovszky György, Horváth Péter és KristiinaJalasto ötlete alapján írta Eck Attila**

**RÖVIDZÁRLAT**

**(előbemutató)**

Rendező: Vidovszky György

Elgondolkodtál már azon, hogy mitől olyan okos, naprakész és figyelmes a telefonod? Minden lépésed megjegyzi, a kedvedre szóló oldalakkal bombáz, és még azt is megpróbálja kitalálni, amire még nem is gondoltál. De vajon mi, pontosabban ki van a kijelző mögött?

Egy különleges eszköz révén  most végre beleshetünk a tűzfal mögé, ahol a Süti Akadémia frissen végzett diákjai, a Smart Kommandó éppen bevetésére készül. Megfigyelési területük a Faludi család, akik természetesen a nap nagy részét online töltik, ráadásul egyikük, Erik, a tizenkét éves fiú nem egészen megszokott módon…

A produkció a „**Platform Shift +**” elnevezésű Európai Uniós program keretében valósul meg, az **uniós bemutató 2017. május 12-**én került megrendezésre, a színházi bemutató 2017. szeptemberében lesz látható.

Az évadban társulati tagjaink - Vidovszky György: Nincsenapám, seanyám, Rövidzárlat, Szívós Károly: A bagoly, aki félt a sötétben, Novák János: Mágikus állatok iskolája, Tisza Bea-Ruszina Szabolcs: Mi újság? - rendezései mellett, három vendégrendező számára is bemutatkozási lehetőséget adtunk. Ketten közülük már visszatérően dolgoznak nálunk: Czukor Balázs a „Bűn és bűnhődés” című osztálytermi előadást. Kiss Márton: Minden dolgok könyve Kolibri Fészek bemutatót, míg a színházunkban most bemutatkozó Laboda Kornél a „Már megint kezdik” című Kolibri Pincés ifjúsági előadásunkat rendezte. Meghívásuk jól szolgálja a színházunkra jellemző folyamatos megújulásra való törekvést. Társulatunk továbbfejlődését, nézőközönségünk nevelését egyaránt jól szolgálja fiatal művészek meghívása, folyamatos jelenléte. Munkájuk tovább formálja, megújítja korcsoportos repertoárunkat, kiterjeszti látókörünket, új művészi alternatívákat kínál. Bővíti azt a kínálatot, amivel a felnövekvő generációk színházra nevelését szolgáljuk.

***2. társulati tagok egyéb, a szervezet működéséhez közvetlenül nem kapcsolódó művészi tevékenységének bemutatása***

**Bodnár Zoltán:**

a színház művészei által készített Vitéz László Automatának elnevezett szerkezettel való interaktív játék és fellépés az ország több gyermekeknek szóló fesztiválján, rendezvényén.

**Fehér Dániel:**

aHupsCrew alapítója és alkotója, vendégművész a Bohócok a Láthatáron Csoport Ablak c. előadásában.

Vendégművész a Manna produkció Borka Mumusföldön c. előadásában

**Gazdag László:**

A színház művészei által készített Vitéz László Automatának elnevezett szerkezettel való interaktív játék és fellépés az ország több gyermekeknek szóló fesztiválján, rendezvényén.

**Sallai Virág:** reklámfilmek

**Szanitter Dávid:**

Vendégművész a Madách Színház - Páratlan páros 2, a Pinceszínház - Kék róka, és az Új Színház - A királynő aranyból van (Stuart Mária) című előadásokban.

**Szívós Károly:**

Kereplő Színház-utazó előadások

Oktatás: Keleti István Alapfokú Művészeti Iskola és Szakközépiskola, Pannon Egyetem Veszprém

**Tóth József:**

állandó vendégművész a Pintér Béla és Társulat, a Szkéné Színház és a Vádli Alkalmi Színházi Társulás előadásaiban

A Keleti István Alapfokú Művészeti Iskola és Szakközépiskolában színészmesterség oktatás.

**Török Ágnes:**

Kereplő Színház-utazó előadások

Oktatás: Keleti István Alapfokú Művészeti Iskola és Szakközépiskola, Pannon Egyetem Veszprém

***3. A társulat foglalkoztatottsága:***

Társulatunk művészi munkájában **főállású alkalmazottként**

- 21 fő színész-bábművész,

- 2 fő zenész,

- 1 fő rendező,

- 1 fő dramaturg – író,

- 1 fő színházi nevelési koordinátor

- 1 fő díszlet-jelmeztervező és

- 1 fő szcenikai teendőket is ellátó kolléga működik közre.

Három játszóhelyünkön összesen a 2016/17. évadban **34 saját produkciót és 1 koprodukciót tartunk repertoáron**.

A Színház Játszóhelyünkön 11 saját produkcióból összesen 177 előadást, a Fészek Játszóhelyünkön 15 saját produkcióból 210 előadást, illetve a Pince Játszóhelyünkön 8 saját produkcióból és 1 koprodukcióból 87 előadást tartottunk évad végéig.

Évadban ténylegesen teljesítésre kerülő előadásszám, mindhárom játszóhelyen, a 21 fő színész esetén 2 697 előadás volt az évadban, átlagosan 128 előadást jelentett fejenként. A maximális évadonkénti 112 előadáshoz viszonyítva az átlagos személyenkénti teljesítés tehát 114% volt.

A legkevesebbet teljesítő kolléga 63 alkalommal, a legtöbbet teljesítő kolléga 239 alkalommal lépett színre az évadban. 3 kolléga esetében 80 előadásnál kevesebb volt az évados teljesítés.

Művészeink a 35 előadásból álló repertoárból átlagosan 9 produkcióban vettek részt, a legkevesebb előadásban résztvevő 3, még a legtöbbet teljesítő 14 produkcióban lépett fel az idei évadban. Az első három helyen Alexics Rita 239 előadással, Nizsai Dániel 195 előadással, Megyes Melinda 178 előadással szerepel.

Összefoglalva megállapítható, hogy az előadó-művészeti törvény adta 40%-os eltérési lehetőséggel élve színházunknál a művészeti munkakörben alkalmazottként foglalkoztatottak teljesítménye átlagosan meghaladta a maximális leterhelhetőség mértékét.

***b. hazai és nemzetközi szakmai és művészeti kapcsolatépítési és együttműködési gyakorlat bemutatása***

***1. együttműködések, projektek bemutatása, ennek keretében különösen időbeli hatályuk, tartalmi-tematikai összefoglalásuk, a hosszú távú együttműködés esetén a már megvalósult, a lekötött programok, továbbá a jövőbeli programütemezés bemutatása***

***Hazai együttműködések:***

* **Színházak Éjszakája,** Budapest Főváros Önkormányzatának rendezvénye, melyen már több mint 25 budapesti színház tart programot gyermekeknek, felnőtteknek
* **KIMI:** a Keleti István AlapfokúMűvészeti Iskola és Művészeti Szakközépiskolával folytatott szintén több éves sikeres együttműködés eredményeként stúdiós hallgatóink *színész, bábszínész II.* képesítést szereznek.
* **Művészetek Palotája**

Az évek óta tartó együttműködés keretében ebben az évadban a **Minimatiné**programsorozatban, májusban stúdiós hallgatóink 2 alkalommal mutatkozhattak be *Ládafiamesék*című vizsgaelőadásukkal, rendező: Török Ágnes.

• Az Armel Nonprofit Kft.-al az évad eleje óta folynak az előkészületek a következő évadban bemutatandó **Vajda Gergely-Déry Tibor: Az óriáscsecsemő** (báb-opera) megvalósítása érdekében.

***2. meghívott művészek vagy előadások, illetve csereelőadások és vendégszereplések felsorolása, rövid bemutatása***

***Meghívott előadások:***

**a Kárpátaljai Megyei Magyar Drámai Színház vendégjátéka**

**Anton Pavlovics Csehov: Kastanka**

**a Kárpátaljai Megyei Magyar Drámai Színház vendégjátéka**

**Igazán – életjáték magyar írók és költők műveiből két felvonásban**

*Az előadásokat 2017. január 17-18-án láthatta a közönség,*

*a két előadáson összesen 352 fő néző volt,*

*az előadások fogadására 1.718.245,-Ftot fordítottunk,*

*a megvalósításhoz az EMMI 1.200.000,-Ft támogatással járult hozzá.*

**Ti-Ti-Tá**

A szombathelyi Mesebolt Bábszínház előadása a SmallSize napok keretében.

Rendező: H. Nagy Katalin, Alkotótársa: Rumi László

**Álomszövők**

A veszprémi Kabóca Bábszínház előadása a SmallSize napok keretében.

Rendező: Székely Andrea

*Az előadásokat 2017. január 28-30. között kerültek megrendezésre*

*a két előadáson összesen 63 fő néző volt,*

*az előadások fogadására 205.000,-Ft volt,*

*a megvalósítás a Small Size uniós projekt támogatásával jött létre.,*

Londonból, a Richard Challoner Középiskolából érkező RICHARD CHALLONER THEATRE COMPANY (Nagy-Britannia) több mint húsz éve rendszeres vendége a Kolibri Színháznak, a legutóbbi produkciók között szerepelt a Robin Hood (2016), a Sherlock Holmes (2015) és a Twist Olivér (2015). Idén a Will című előadásukkal jártak nálunk.

**Will**

A Rómeó és Júlia hátterében.

A tavaly februári sikeres Robin Hood előadás után a Richard ChallonerCompany egy új Shakespeare komédiával tér vissza a Kolibri Színházba!

1594-ben járunk, amikor nők még nem léphettek színpadra, ezért a női szerepeket is fiúk játszották. Ki volt az első fiú, aki Júliát alakította Shakespeare híres darabjában, a Rómeó és Júliában?

A fiatal WillHughes elszökött otthonról, hogy csatalakozzon egy vándorszínész társulathoz, a Lordkamarás Embereihez. A társulat tagja William Shakespeare is, aki beleegyezik, hogy tanoncként maga mellé veszi, és színészt farag a fiúból.

A társulat visszatér Londonba, ahol WillHughes megismerkedik a színház szellemével, és megkapja első színpadi szerepét, csakhogy szembetalálja magát a többi színésztanonc irigységével. Végül Shakespeare felajánlja neki, hogy ő lehet az első fiú, aki Júliát alakítja a világot jelentő deszkákon.

Ahogy a színpadon megelevenednek a romantikus fordulatok, úgy a függöny mögött is megkezdődnek az összecsapások, mivel a Rómeót és a Tybaltot játszó színész egyaránt szerelmes Anne-be, az új lányba.

*Az előadás 2017. február 10-én. került megrendezésre*

*Az előadáson összesen 196 fő néző volt,*

*az előadással a társulat díjmentesen lépett fel.,*

*a bevétel 245.984,-Ft volt.*

**Nemzetközi együttműködések**

**I. *Small Size – Peforming Arts for Early Years***

Magyarországon a Kolibri Színház úttörőként vezette be a legkisebbeknek játszott színházi előadásokat. A *Small Size, Big Citizens* (2009-2014) keretében létrehozott első előadásunk, az Orbán Ottó gyermekverseire épülő *Tekergő* bemutatása óta töretlen sikerrel van jelen színházunk repertoárján. 2013 szeptemberében mutattuk be *Pont, pont, vesszőcske* című előadásunkat Barbara Kölling, a Helios Theater vezetőjének rendezésében.

A jelenleg futó projekt *Small size, Performing Arts for the Early Years* néven 17 európai partnerszínház együttműködésével valósul meg és az előzőek folytatásának is tekinthető – „*Small size, Performing Arts for the Early Years” projekt* 17 európai partnerszínház együttműködését teszi lehetővé:

*Acción Educativa Asociación Civil* – Madrid, Spanyolország; *Auraco Dance Theatre* – *Kuukulkurit Ry* – Helsinki, Finnország, *Baboró Galway nemzetközi színházi fesztivál* – Galway, Írország; *Kolibri Gyermek-és Ifjúsági Színház* – Budapest, Magyarország; *Teatrul Ion Creanga* – Bukarest, Románia; *La Baracca Onlus* – Bologna, Olaszország; *Theatre de la Guimbarde* – Charleroi, Belgium; *Lutkovno Gledalisce* – Ljubjana, Szlovénia; *Theater Madam Bach* – Odder, Dánia; *O’Navio Theatre* – Limoges, Franciaország; *Teatro Paraísó Sal* – Vitoria-Gasteiz, Spanyolország; *Polka Children’s Theatre* – London, Egyesült Királyság; *Centrum Sztuki Dziecka W Poznaniu* – Poznan, Lengyelország; *Toihaus Theater* – Salzburg, Ausztria; *Teater Tre* – Stokholm, Svédország; *Ville de Limoges* – Limoges, Franciaország; *Helios Theatre* – Hamm, Németország.

**Tevékenységek**

Az együttműködés keretében a 2016-2017-os évadban létrehozott produkciónk a 2016. október 22-én bemutatott Jill Tomlinson**: A bagoly, aki félt a sötétben** Szívós Károly rendezésében, valamint a 2017. május 17-én került sor a Small Size Wide Eyes projektjén belül készülő **Mi újság?** című előadás előbemutatójára, amely Tisza Bea és Ruszina Szabolcs kreatív munkájának eredményeképp az újságpapír játékos használatával teremt meg új dimenziókat, hív életre világokat és ad teret a játékra.

***II. PLATFORM shift+***

*Digitális kihívások a színházban a fiatal közönség számára*

A PLATFORM shift+ nemzetközi együttműködési hálózat, amely azért jött létre, hogy a „digitális bennszülött” generáció számára új, kihívásokkal teli színházi előadásokat hozzon létre. Partnereinkkel együtt meggyőződésünk, hogy a színház jövőjét az igazi előadás biztosítja a valódi világban, ám a digitális világgal való kreatív együttműködés szükséges a megújuláshoz.

A PLATFORM shift+ átfogó programja 2014-ben kezdődött együttműködésünk négy éve alatt 40 színházi produkciót hoz majd létre, újonnan kidolgozott koncepciók alapján, digitális technológia bevonásával. Közös célunk, hogy megfeleljünk a digitális kor új színházi kihívásainak, ezáltal felmérjük, jobban megértsük célközönségünk igényeit. A projekt végén Európa-szerte 10 kreatív fórum kínál majd képzési programokat és eszközöket ahhoz, hogy a program fenntarthatósága a jövőben is biztosítva legyen.

A 2015-2016-os évadban az együttműködés keretében az egyes társulatok létrehozták saját produkcióikat. A Kolibri Színház 2017. május 12-én zajlott a Vidovszky György rendezésében a **Rövidzárlat** című előadásának előbemutatója, amelynek nemzetközi bemutatkozására június 8-án került sor a drezdai Your Story fesztiválon.

***A 2014-es évben kezdődő új együttműködésben partnereink:***

Pilot Theatre Company – York, Egyesült Királyság; Teatro O Bando – Palmela, Portugália; Teatro Elsinor – Milánó, Forli, Firenze, Olaszország; Emergency Exit Arts – London, egyesült Királyság; Theater Junge Generation – Drezda, Németország; Teatret Vårt – Molde, Norvégia; Kolibri Színház – Budapest, Magyarország; VAT Teater – Tallinn, Észtország; Theatre Massalia – Marseille, Franciaország; South Bohemian Theatre – Budweis, Csehország; University of Adger - Kristiansand, Norvégia.

*Befogadott külföldi előadások:*

* **2017. február 10.**

**Will** - A Richard Challoner Company (New Malden, Egyesült Királyság) angol nyelvű előadása

*A társulat külföldi vendégjátékai:*

**2016. október 1.**

BÁBKARSKÁ BYSTRICA TOUR 2016 – Bábfesztiválon Besztercebányán lépett fel a színház a **Pont, pont vesszõcske** címû elõadással.

**2016. okt. 16. és 17.**

Az Internationalen Festival mit Figuren fesztiválon lépett fel a színház Braunschweigben a **Pont, pont, vesszõcske** címû elõadással

**2017. június 8.**

A Platformshift+ rendezésében létrejött Your Story fesztiválon lépett fel a színház a **Rövidzárlat** címû elõadással.

***Állandó és meghívott vendégművészeink***

Színészek, operaénekesek

Molnár Piroska (Bors néni)

Bán János (Kukacmatyi)

Megyesi Schwartz Lúcia, Cseh Antal, Gábor Géza, Szegedi Csaba (Játsszunk Háry Jánost!

Scherer Péter (Klamm háborúja, Mario és a varázsló)

Andrusko Marcella (Doktor Proktor és a Holdkaméleonok, Macska voltam Londonban, Emília és az angyal, akit KörmöcziGyörhynek hívnak)

Császár Réka, Bartos Ágnes (kettős:játék)

Dér Zsolt, Tóth Eszter, Varga Lili (Cyber Cyrano)

Ágoston Péter (Delete)

Blahó Gergely (Rövidzárlat)

Nagy Kata (János vitéz)

Lendváczky Zoltán (Már megint kezdik!)

Zenészek

Oberfrank Péter (Játsszunk Háry Jánost!)

Friedrich Károly (Bors néni)

Kaboldy András (Bors néni, Emília és az angyal, akit Körmöczi Györgynek hívnak, Macska voltam Londonban, Mágikus állatok iskolája)

Baranski László (Macska voltam Londonban, Emília és az angyal, akit Körmöczi Györgynek hívnak)

Derzsi Zsolt Emília és az angyal, akit Körmöczi Györgynek hívnak, Mágikus állatok iskolája)

Bellák Miklós (Spárga-tengeralattjáró)

Oláh Gergely, Oláh Géza (Játsszunk Háry Jánost!, Locspocs, a kis tengeri szörny)

Rendezők

Czukor Balázs, Laboda Kornél, Kiss Márton

***Vendégszereplések:***

**A medve, akit Vasárnapnak hívtak:**

2016. október 12. Magyarországi Bábszínházak 13. Találkozója, Ciróka Bábszínház, Kecskemét, (2 előadás)

**Bors néni**

2016. december 15. Siófok, Kálmán Imre Kulturális Központ

**Függésben**

2016. december 20. Szentendre

2017. április 6. Orosháza

**Játsszunk Háry Jánost!**

2017. május 26. Kőszeg, Jurisics vár (Lovagterem)

**Klamm háborúja**

2016. október 14. Márokpapi

2016. október 18. Abaújkér

2017. április 6. és 19. Veszprém (2x)

2017. április 24. Trefort

2017. április 27. eszprém, Büntetés végrehajtási Intézet

**Kövek**

2016. november 18. és 22. Óbuda (2x)

**Pont, pont, vesszőcske**

2016. október 1. Besztercebánya, Szlovákia, Bábfesztivál

2016. október 16. és 17. Braunschweig, Németország

**Bűn és bűnhődés**

2017. január 30. Burattino Ált. Isk.

2017. február 27. Kiskunhalas

2017. március 6. Babits Mihály Gimnázium (2 előadás, 8.45 és 11ó)

2017. március 13. Kölcsey Gimnázium

2017. április 10. Facult Humán Gimnázium

2017. április 27. Szigetszentmiklós, Csonka János Szakgimnázium

2017. május 22. Cegléd, Kossuth Gimnázium

**Rövidzárlat**

2017. június 8. Drezda, Németország (Platform shift+ Fesztivál)

3. fesztiválokon való részvétel

2016. szept. 30-október 4. ***BÁBKARSKÁ BYSTRICA TOUR 2016 – PuppetryFestival***

***Besztercebánya, Szlovákia***

2016. október 1. Pont, pont vesszőcske

2016. október 12-16. ***Magyarországi Bábszínházak XIII. Találkozója, Ciróka Bábszínház, Kecskemét***

2016. október 12. A medve, akit Vasárnapnak hívtak

2016. okt. 14-23. ***Internationalen Festival mit Figuren 2016, TheaterFadenschein, Braunschweig***

2016. október 16. és 17. Pont, pont, vesszőcske

2017. június 23-25. ***Kapolcska Fesztivál, Kapolcs***

2017. június 24. Moha és Páfrány (2 előadás)

2017. június 25. Kukacmatyi

4. fesztiválszervezés, ennek keretében különösen a cél, valamint a célközönség meghatározása, az esemény hasznosulása kulturális, gazdasági és egyéb releváns szempontok alapján

* ***Évadnyitó Kolibri Fesztivál***

Az elmúlt évtizedekben évadunk elindításának, a következő évadra szóló bérletek árusításának kezdetét jelzi hagyományteremtő ingyenes szabadtéri fesztiválunk. A 25. Kolibri Évadnyitó Fesztivál 2016. szeptember 3-án került megrendezésre. A színház nézőterének felújítása miatt ebben az évben **9 szabadtéri produkciót** tekinthettek meg nézőink a hazai bábszínházak kínálatából. A Michel Indali-díjat 2016-ban a Mesebolt Bábszínház Hoppláda c. előadása nyerte el, különdíjat kapott a Vitéz László Bábjáték automatát évek óta sikerrel működtető Bodnár Zoltán és Gazdag László.

***c. a repertoár-játszáshoz és a többtagozatos művészeti struktúrához kapcsolódó művészeti gyakorlat bemutatása***

***1. az évadra kitűzött célok és azok megvalósulásának tagozatonkénti összefoglalása, ennek keretében különösen műsorpolitikai célkitűzések és azok teljesülése, valamint a repertoár bemutatása.***

Színházunk nem definiálja magát többtagozatos színházként, bár ennek szakmai hátterét már több évtizede megteremtettük!

Színházunkban egyetemi végzettséggel, báb-, és prózai művészek, repertoárunkban állandó szereplőként hivatásos operaénekesek, karmester és zenekari művészek is szerepelnek. Hogy nem elkülönítve beszélünk róluk, annak legfőbb oka, hogy előadásaink legnagyobb hányadában a különféle műfajok nem különülnek el. Bár előadásainkban professzionálisan, magas színvonalon dolgozó művészek formálják a bábos-, prózai-, és zenés színházi szerepeket, munkájuk együtt, egymást kiegészítve jelenik meg előadásainkban. Ha van Kolibris színházi nyelv, - véleményem szerint van! – akkor pont a színházi stílusok, színházi műfajok együttszerepeltetésén alapul. Célunk, hogy a 0-tól 18 éves korig a rendszeresen hozzánk látogató fiatal, színházunkba járva megismerjen, megkedveljen minden fontosabb élő színházi műfajt. Ezt szolgálja repertoárunk és a repertoárt magas művészi fokon működtető társulat. Az egymás munkáját kiegészítő együtt-szereplő virtuális tagozatok.

*A repertoár bemutatása*

**ELŐADÁSOK A LEGKISEBBEKNEK**

**0-4 éveseknek**

**TODA - a csoda gyereknyelven**

Glitterbird – művészet a legkisebbeknek

 Kolibri Fészek (0-3 éveseknek)

**TEKERGŐ**

 Kolibri Fészek (0-4 éveseknek)

**CSIP-CSIP CSÓKA**

****Kolibri Fészek (1-4 éveseknek)

**GYEREKELŐADÁSOK**

**3-6 éveseknek**

VÁCLAV CTVRTEK – BODNÁR ZOLTÁN:

**MOHA ÉS PÁFRÁNY**

 Kolibri Fészek (3 éves kortól)

MARÉK VERONIKA:

**KIPPKOPP ÉS TIPPTOPP**

 Kolibri Fészek (3 éves kortól)

MARÉK VERONIKA:

**KIPPKOPP GYEREKEI**

 Kolibri Fészek (3 éves kortól)

**4-8 éveseknek**

NEMES NAGY ÁGNES – NOVÁK JÁNOS:

**BORS NÉNI**

 Kolibri Színház (4 éves kortól)

TOR ÅGE BRINGSVÆRD – HORVÁTH PÉTER – NOVÁK JÁNOS:

**LOCSPOCS, A KIS TENGERI SZÖRNY**

 Kolibri Színház (4 éves kortól)

WEÖRES SÁNDOR:

**BÓBITA**

****Kolibri Fészek (4 éves kortól)

AXEL HACKE:

**A MEDVE, AKIT VASÁRNAPNAK HÍVTAK**

 Kolibri Fészek (4 éves kortól)

BÉKÉS PÁL:

**SPÁRGA-TENGERALATTJÁRÓ**

 Kolibri Színház (5 éves kortól)

**5-10 éveseknek**

JILL TOMLINSON:

**A BAGOLY, AKI FÉLT A SÖTÉTBEN**

Kolibri Fészek (5 éves kortól)

BARBRO LINDGREN:

**KUKACMATYI**

 Kolibri Fészek (5 éves kortól)

MARGIT AUER-HORVÁTH PÉTER-NOVÁK JÁNOS:

**MÁGIKUS ÁLLATOK ISKOLÁJA**

****Kolibri Színház (7 éves kortól)

LEWIS CARROLL:

**ALICE CSODAORSZÁGBAN**

 Kolibri Fészek (6 éves kortól)

**7-10 éveseknek**

KOLOZSI ANGÉLA:

**EMÍLIA ÉS AZ ANGYAL, AKIT KÖRMÖCZI GYÖRGYNEK HÍVNAK**

****Kolibri Színház (7 éves kortól)

KODÁLY ZOLTÁN:

**JÁTSSZUNK HÁRY JÁNOST!**

 Kolibri Színház (7 éves kortól)

PAUL GALLICO – HORVÁTH PÉTER:

**MACSKA VOLTAM LONDONBAN**

 Kolibri Színház (7 éves kortól)

**8-11 éveseknek**

SELMA LAGERLÖF:

**A KARÁCSONYI RÓZSA LEGENDÁJA**

****Kolibri Színház (8 éves kortól)

OSCAR WILDE – ZALÁN TIBOR:

**A BOLDOG HERCEG**

 Kolibri Fészek (8 éves kortól)

**9‒12 éveseknek**

PETŐFI SÁNDOR:

**JÁNOS VITÉZ**

 Kolibri Színház (9 éves kortól)

JO NESBØ - KÁRPÁTI PÉTER:

**DOKTOR PROKTOR ÉS A HOLDKAMÉLEONOK**

 Kolibri Színház (9 éves kortól)

GUUS KUIJER:

**MINDEN DOLGOK KÖNYVE**

****Kolibri Fészek (11 éves kortól)

**IFJÚSÁGI SZÍNHÁZI ELŐADÁSOK**

KIRSTEN FUCHS:

**MÁR MEGINT KEZDIK!**

****Kolibri Pince (12 éves kortól)

JELI VIKTÓRIA-TASNÁDI ISTVÁN:

**KETTŐS:JÁTÉK**

****Kolibri Színház (12 éves kortól)

SZABÓ BORBÁLA:

**NINCSENAPÁM, SEANYÁM**

****Kolibri Pince (14 éves kortól)

**BŰN ÉS BŰNHŐDÉS**

Kolibri Pince (14 éves kortól)

THOMAS MANN:

**MARIO ÉS A VARÁZSLÓ**

 Kolibri Színház (14 éves kortól)

KAI HENSEL:

**KLAMM HÁBORÚJA**

 Kolibri Pince (14 éves kortól)

MONOBLOCK:

**HELLÓ, NÁCI!**

 Kolibri Pince (14 éves kortól)

TASNÁDI ISTVÁN:

**CYBER CYRANO**

 Kolibri Pince (14 éves kortól)

LUTZ HÜBNER:

**BUNYÓSSZÍV**

 Kolibri Pince (14 éves kortól)

GYŐRI KATALIN:

**DELETE**

 Kolibri Pince (14 éves kortól)

NOVÁK JÁNOS:

**ADY-DALOK**

**SZÉP ERNŐ – DALOK**

**BEREMÉNYI GÉZA – DALOK**

Kolibri Színház (14 éves kortól)

*A jövő évad tervezett bemutatói*

**Czukor Balázs: Visszatérő** – Kolibri Színház

A Kolibri Színház a 2017/2018-as évadban ünnepli 25. évi fennállását, ehhez kapcsolódik a 2017 őszén bemutatandó a fenti munkacímet viselő, Czukor Balázs által rendezett ifjúsági előadás, mely az alapító tagok életeseményeiből összeállított jelenetekkel főleg arra koncentrál, hogy a gyermekkori – vagy akár generációkkal korábbi – események hogyan befolyásolják jelenlegi élethelyzeteinket. Az előadás második részében – drámafoglalkozással egybekötve – arra keressük a választ, hogy mennyire határozzák meg életünket szüleink, és hogy felnőttkorban miként változik – ha változik – a szüleinkhez és gyermekkori eseményekhez fűződő viszonyunk.

Rendező: Czukor Balázs

Tervezett bemutató: 2017. ősz

**„Mondj egy mesét”** – Kolibri Pince

A Kolibri Színház közép- és fiatal generációjának színészei osztanak meg egy-egy történetet a fiatalkorukból. Improvizáció, méghozzá nagyon egyszerű: körben ülünk, valaki feldob egy sztorit és bevonja a többieket a játékba. Ha hozol magaddal egy tárgyat, garantáljuk, hogy része lesz a játéknak. A téma: szerelem, katonaság, első külföldi út, állatok, kalandok, iskolai problémák. Minden este 6 történet, minden este más. Csak a 25. évadban!

Rendező: Vidovszky György

Tervezett bemutató: 2018. tél

**Hengergő**– Kolibri Színház előcsarnok

Játék kicsiknek, kézzel, lábbal, bábbal.

Előadás a legkisebbeknek program keretében.

Rendező: Török Ágnes és Szívós Károly

Tervezett bemutató: 2018. tavasz

**Bartos Erika: Bogyó és Babóca** – Kolibri Fészek

Bartos Erika nagysikerű mesesorozatának epizódjaiból Nagy Orsolya készít színházunk számára színpadi forgatókönyvet. Az óvódás korú nézőinknek szánt előadást a Kolibri Fészekben Andrusko Marcella színésznő rendezi, akivel nézőink több előadásunkban is találkozhattak már. Bogyó és Babóca barátságának egy esztendejét a mese négy évszakán keresztül követhetjük figyelemmel, mosolyogva, nevetve, izgulva, mintha mi is az óvódás társak volnánk.

Rendező: Andrusko Marcella

Tervezett bemutató: 2018. tavasz

**Vajda Gergely-Déry Tibor: Az óriáscsecsemő** (báb-opera) (Kolibri Színház)

Az Európa-szerte és az Újvilágban egyaránt ismert és elismert magyar karmester és kortárs zeneszerző Vajda Gergely, színházunk író-dramaturgjával Horváth Péterrel karöltve készítette el az általa már egyszer megalkotott opera új szövegkönyvét, amelyhez a zeneszerző (Vajda Gergely) új zenét komponált. A mű, az élet olyan alapkérdéseit teszi fel és válaszolja meg, amelyek megkerülhetetlenek a tinédzserek számára, így az előadás elsősorban ifjúsági korosztályú nézőink számára kínál különleges, az opera műfajában ritka dadaista, groteszk cirkuszi (groteszk) elemekben bővelkedő élményt. A tervezett előadás e nemzetközi Armel Operafesztivál és a Kolibri Színház közös produkciójaként kerül színre.

Rendező: Novák János

Tervezett bemutató: 2017. nyár eleje

Valamint szeptember 29-én és 30-án tartjuk a színházi bemutatóit a 2017. májusi uniós

előbemutatók után a nemzetközi projektek keretében létrehozott kicsiknek szóló **„Mi**

**újság?**” című produkciónkból és az ifjúsági korosztálynak szóló **„Rövidzárlat”** című

produkciónkból.

***2. a tagozatok egymáshoz való kapcsolódása, a több tagozatot is érintő produkciók bemutatása, együttműködés***

A Kolibri Színházban nem működnek klasszikus értelemben vett tagozatok.

Színházunkban a bábművész, „élő”-színházi és oparaénekesi szereplők tagozatai között a határok elmosódtak. A műfajok keveredése nagy szakmai tudással hitelesített előadása mindig a darabok igénye szerint választott műfajokban kerül megfogalmazásra. Folyamatosan műsoron tartott zenés, operai előadásainkra is ez a műfaji sokrétűség a jellemző. Professzionális zenészek, operaénekesek, színészek és bábművészeink nem tagozatban elkülönülve, de közösen hozzák létre előadásainkat. Más színházakban ezeket a bemutatókat külön tagozatokban tűznék műsorra.

***d. közönségkapcsolati rendszer bemutatása***

***1. közönségszervezési munka bemutatása, ennek keretében különösen az évadra meghatározott feladatok és teljesítésük, a módszerek, eszközök és eredményesség tekintetében***

Színházunk közönségszervezése és jegypénztára egyben, összevonva működik, teljes nyitvatartási időben hétköznap, valamint előadások előtt és alatt hétvégén. Szervezésünk 4 főt foglalkoztat, feladatuk:

- a jegyek és bérletek forgalmazása

- ügyfélkapcsolati management (programinformáció szolgáltatása, csoportos jegyfoglalások folyamatának támogatása)

- technikai segítségnyújtás az online felület felhasználói számára

- kapcsolattartás viszonteladókkal, jegyirodákkal.

- a törzsközönséggel való rendszeres kommunikáció

- a színházi műsorról történő sokoldalú tájékoztatás

- a nézettség növekedés érdekében újabb nézők és oktatási intézmények megkeresése,

megnyerése, helyi és kistérségi kapcsolatok kiépítése

- jegyár támogatási-, és közlekedés támogatási pályázatok bonyolítása

- a színházi nevelési programok terjesztése, egyeztetése

- pénzügyi elszámolások készítése heti rendszerességgel a főpénztár felé

Az eredményesség fontos eszköze a kapcsolattartás jellege és módszere. Évek óta kialakult az oktatási és nevelési intézmények szabadidő szervezőivel, pedagógusaival a kapcsolat, mely egyrészt személyes találkozás keretében, másrészt a rendszeres írásos dokumentumok megküldése alapján történik.

A személyes találkozások a bérletszerződések megkötése alkalmával, valamint a drámapedagógiai programról való tájékoztatáskor történik.

A kapcsolatnak alapvető és fontos eszköze, hogy nemcsak a néző jön a színházba, hanem a színház is kimegy az oktatási intézményekbe (Klamm háborúja, Bűn és bűnhődés)

***2. karitatív tevékenyég bemutatása, ennek keretében különösen a kedvezményrendszer, együttműködések, a művészeti munkához közvetlenül nem kapcsolódó tevékenységek ismertetése***

Fontosnak tartjuk, hogy lehetőséget biztosítsunk a nehéz anyagi körülmények között élő gyerekek színházba jutásához. Kapcsolatban állunk a FICE, **Nevelő Otthonok Nemzetközi Szövetségének Magyarországi Egyesületével, a Nagycsaládosok Egyesületével, a Pető Intézettel, a Vakok és Gyengénlátók Országos Szövetségével, a Mozgásjavító Általános Iskola és Szakközépiskolával** és lehetőségeinkhez mérten kedvezményes jegyekkel, pályázatokkal segítjük oktató, nevelő munkájukat.

Továbbá igény szerint ajándék jegyekkel támogatjuk a Szépíró verseny díjazottjait, a Tűzoltó Múzeum gyerekversenyeinek győzteseit, a IX. Dráma Tanulmányi Verseny helyezettjeit, valamint több intézmény jótékonysági tomboláját gyerekek számára.

***3. közösségépítő tevékenység, önkéntesek bevonása***

A közösségépítés fontos eleme a minden évadban ingyenesen megrendezésre kerülő **Kolibri Évadnyitó Fesztivál**, melyet színházunkban és a színház előtti Jókai téren felállított színpadokon rendezünk meg. Ilyenkor a saját előadásainkon túl vidéki- és külföldi, valamint bábszínházak lépnek fel, koncertek és alternatív előadások teszik még színesebbé rendezvényeinket. Nézőink ezeken az alkalmakon az egész napot velünk töltik, kötetlenül találkozhatnak és beszélgethetnek a művészekkel, az előadásokról készített rajzaikkal megajándékozva őket.

Az elmúlt években minden alkalommal csatlakoztunk a Színházak Éjszakája programhoz, melyen egész nap fogadtuk gyerek és felnőtt vendégeinket, lehetőséget adva kulisszajárásra, gyermekfoglalkozásokon való részvételre és előadások megtekintésére.

Koncertelőadást szerveztünk Bereményi Géza, Novák János által megzenésített verseiből, melyet színházunk művészei adtak elő. Erre az alkalomra meghívtuk azon intézmények pedagógusait, akik az évad folyamán támogatták munkánkat.

***4. az egyenlő bánásmód jegyében tett intézkedések, az előadások akadálymentesítése***

A fogyatékkal élő gyerekek színházlátogatásakor nagy hangsúlyt fektetünk szórakozásuk maradéktalan kiszolgálására. Csökkentlátók és vakok, valamint siketek és nagyothallók esetében azon túl, hogy a színpad közelében biztosítunk helyet számukra, az előadást követően alkalmuk nyílik a bábok közelebbi megismerésére, tapintására, a művészekkel történő személyes kommunikációra, így hozva közelebb a színházi előadás nyújtotta élményt, megteremtve a legkedvezőbb körülményeket. Mozgássérült látogatóink esetében egy rámpa elhelyezésével segítjük a színház épületébe történő bejutást. A nézőtér megközelítése akadálymentes.

Az évadban színházunk négy előadásán, a 4-8 éves korosztálynak játszott Locspocs, a kis tengeri szörny, a 7-10 éveseknek ajánlott Macska voltam Londonban és Emília és az angyal, akit Körmöczi Györgynek hívtak, 9-11 éveseknek a János vitéz című előadásokon 6 alkalommal fogadtunk látássérült gyerekeket **audionarrátorok segítségével, akadálymentesített körülményeket biztosítva** számukra az Nemzeti Kulturális Alap támogatásával.

***e. jegyértékesítési rendszer bemutatása***

***1. marketingstratégia bemutatása,***

***2. módszerei, eszközei, ennek keretében különösen a hálózat működtetése, területi hatókör, csatornák***

Színházunk jegyértékesítési rendszere 2002. szeptemberétől az Interticket hálózatán keresztül történik, mely a kézpénzes, bankkártyás, cafeteria rendszerek által kibocsátott kultúra utalványokkal történő jegyvásárláson túl lehetővé teszi az online vásárlást is. Ez a lehetőség egyre nagyobb népszerűségnek örvend. Bérlettel, jeggyel, csoportosan és egyénileg is az ország minden területéről, esetenként határon túlról is fogadunk nézőket, akiket az évad során rendszeresen tájékoztatunk a színház műsoráról, új bemutatóiról, rendhagyó rendezvényeinkről.

A tájékoztatás postai úton, interneten, telefonon keresztül történik, valamint személyesen minden találkozás alkalmával.

Nézőinknek lehetőségük van Ajándék Kolibri Utalvány vásárlására, melyet a tárgyévad folyamán színházjegyre válthatnak.

A nagy érdeklődésre való tekintettel, azon csoportok számára, akiknek nem tudunk rögtön helyet biztosítani, szervezésünk előjegyzési rendszerébe biztosítunk lehetőséget feliratkozni. A feliratkozás sorrendjében keressük fel a várakozókat, és időpontot ajánlunk fel számukra, a leadott igényekhez alkalmazkodva.

3. bérletek bemutatása mutatószámokkal, ennek keretében különös tekintettel a gyermek- és ifjúsági, nyugdíjas, felnőtt, középiskolai korosztálynak hirdetett, bérleteken belüli telítettségre

Színházunkban 18 éve működik a rugalmas bérletrendszer. 3-4-5 előadás választható egy évadra. Nincsenek kötött csomagok, a pedagógusok, illetve a szülők, segítségünkkel, a gyerekek életkori sajátosságainak megfelelően választanak előadásokat, figyelembe véve a tantervhez kapcsolódó lehetőségeket is.

Az évad kezdetén vásárolják meg a bérletet, mely ára a kiválasztott előadások jegyárainak összértékéből 10% kedvezmény levonása után alakul ki. A 2016-17-os évadban 5070 bérletes nézővel álltunk kapcsolatban. Ez nagyságrendileg megegyezik az előző évad teljesítményével. A székhelyi előadásainkat látogató közönség egyharmadát teszik ki a bérletesek. Az óvodások és az általános iskolás csoportok alkotják bérleteseink 95 %-át, a fennmaradó részt pedig a családok.

Színházunk befogadóképességének, a bérleteseken túli kétharmadát az egy-egy előadásra jegyet váltó óvodás, iskolás, középiskolás csoportok, valamint hétvégi előadások esetében többnyire családok alkotják. A székhelyi előadásaink férőhely kapacitásának kihasználtsága eléri a 100%-ot.

***f. nézőszám növelésének gyakorlata***

***1. új közönségréteg megszólítása, különösen a gyermek- és ifjúsági és 18-40 éves korosztály vonatkozásában, eszközök, eredmények ismertetése***

A közönséggel való kapcsolat gyakorisága, formái és az alkalmazott anyagi támogatás együttes eredménye, hogy a székhelyi játszóhelyek látogatottsága változatlanul elérik, illetve meghaladják a befogadó képességet. A Színház ismertségének évek óta fő eszköze, a folyamatos és sokoldalú írásos, illetve szóbeli tájékoztatás. A tájékoztatás keretében munkatársaink nem csak egy darab, hanem a repertoár egészéről informálják a pedagógusokat a színházban való találkozás alkalmával. Fontos, több éves tapasztalat, hogy a színházon belüli személyes, részletes tájékoztató eredményesebb, mint az a próbálkozás, hogy az intézményben törekedjünk a személyes találkozók során megállapodásra jutni.

***2. új, nem hagyományos módszerek és eszközök alkalmazásának gyakorlata, elvárások és kihívások kezelése***

Műsorunk összeállításánál nagy hangsúlyt fektetünk a nézők, különösen a bérletes csoportok igényeinek kiszolgálására. Igyekszünk figyelembe venni az iskolai elfoglaltságokat, külön programokat (úszás, korcsolya, őszi-, téli-, és tavaszi szünetek). Rugalmas bérletrendszerünk is nagyban hozzájárul ahhoz, hogy bérletes nézőink évről-évre visszatérnek hozzánk.

Bemutatóinkat megelőzően nyíltpróbát tartunk a pedagógusok számára, hogy megismerhessék új előadásainkat, a nyilvános főpróbákra viszont olyan intézményeket igyekszünk megnyerni, akik ritkán vagy még soha nem jártak színházunkban, így megteremtve a megismerkedés lehetőségét.

Azon pedagógusok számára, akiknek nem volt lehetőségül a nyíltpróbákon való részvételre, az évad folyamán kedvezményes jegyvásárlást ajánlunk, hogy a csoportszervezést megelőzően tájékozódhasson az előadásról.

Fontosnak tartjuk a nézői érdeklődés csúcs – és mélypontjai évadonkénti számbavételét, az optimális megoldásra törekvést, a legkisebb nézőszám ingadozás érdekében. Évadonként a műsor összeállításában figyelemmel kell lenni: őszi, téli és tavaszi szünetekre, az osztálykirándulásokra, erdei táborokra, a 16 éven felülieknek szóló előadásoknál a januári szalagavatóra, az április végi ballagásokra, és a májusi érettségi vizsgákra, az egyéni nézők esetében a tavasz beköszöntével csökken az érdeklődés, a kirándulások és a sok ingyenes szabadtéri rendezvény miatt.

Egyre nagyobb népszerűségnek örvend az idegen nyelvű előadások műsorra tűzése. Minden évben egy alkalommal fogadjuk az Angliából érkező Richard Challoner Company angol nyelvű előadását. Továbbá a repertoárunkon szereplő A boldog herceg angol nyelvű The Happy Prince előadása is színesíti programunkat.

***3. kedvezményrendszer és eredményei***

A bemutatásra, illetve a műsoron szereplő darabok kiválasztásának többsége a színház művészetpolitikai céljai, törekvései és a közönség igények sikeres összhang teremtésének eredménye. E feladat sikeres megoldása elsősorban az ifjúsági korosztályoknak való – szórakoztatva nevelő célú – előadások esetében fontos.

Az érdeklődés fenntartásában az új darabok megismertetésében döntő eszköz az alkalmazott támogatási rendszer. Jelenleg alkalmazott: a nézőt, a szervezőt, a bérletet vásárlót, a kísérőt, stb., összesen 9 féle címen ad kedvezményt a színház.

A kedvezményrendszer fejlesztésben sikeres kezdeményezés volt, hogy az ifjúsági darabok esetében 100 Ft-os díj mellett részt vehettek a játszott darabok ú.n. drámafoglalkozásán. Ezen akciókat pályázati úton, központi forrásból is támogatták különböző szervezetek.

A nézői támogatások kiemelt – egyik legsikeresebb eszköze – a szállítási költséget átvállaló, mérséklő, ú.n. busztámogatás, melyet a Főváros pályázata tartalmazta. A színház ezen támogatási formával közvetlenül tud segítséget adni a legrászorultabb intézmények számára. A 2016-os naptári évben 6096 gyerek részesült ebben a támogatásban.

***g. médiakapcsolati tevékenység bemutatása***

***1. helyi, regionális és országos hatókör és médiumok-felületek szerinti bemutatása***

Színházunk PR- és marketingstratégiájának elsődleges célja a közönség és a sajtó folyamatos tájékoztatása színházunk tevékenységéről, programjairól, bemutatóiról; a törzsközönséggel való rendszeres kapcsolattartás és új kapcsolati háló kiépítése; a nézettség növekedés elősegítése; valamint a Kolibri Színház ismertségének növelése és imázsépítése.

***2. premier előtti és utáni médiaaktivitások, ezen belül különösen kritikai visszhang és saját anyag megjelentetése***

A Kolibri Színház nagy hangsúlyt fektet a nyomtatott, online és sugárzott médiával való intenzív kapcsolattartásra. Premierjeinkről és programjainkról rendszeresen hírt adnak a legnagyobb – nyomtatott és internetes – hazai lapok, kulturális magazinok és színházi folyóiratok (többek között Pesti Műsor, Fidelio, 7óra7, Színház.org, Színház.hu, Port.hu, Kultúrpart, Ellenfény, Spiritusz, Revizor, Színház, Pótszékfoglaló.hu, Nők Lapja, Magyar Narancs, HVG, Magyar Nemzet, Népszabadság, Vasárnapi Hírek, Terézvárosi Magazin, Artnews.hu, Nullahategy.hu és Prae.hu). Rendezőink, alkotóink és színművészeink gyakran szerepelnek televízió- és rádióműsorokban (Duna TV, MTV, M2, Hír TV, ATV, Hatoscsatorna, Terézvárosi TV, Kossuth Rádió, Klubrádió, Info Rádió, Trend FM, Civil Rádió, Katolikus Rádió stb.). A 2016/2017-es évadban a Kolibri Színház szerződéses partnerei közé tartozik a Pesti Műsor és a Kultúrpart – ezek a lapok/portálok rendszeresen közölnek cikkeket, ajánlókat, kritikákat bemutatóinkról és programjainkról, valamint helyet adnak hirdetéseinknek és bannereinknek. Fontosabb sajtómegjelenéseinket a Facebook oldalunkon és honlapunk hírei között is megosztjuk.

***3. társulat tagjainak médiaaktivitásai, különös tekintettel a produkció népszerűsítő, illetve produkcióhoz nem köthető aktivitásokra***

Színházunk intézményi imázs fejlesztésének részeként készültek színművészeink közreműködésével az Évadnyitó Kolibri Fesztivált és a Színházak Éjszakáját, valamint a *Mágikus állatok iskolája*, a *Rövidzárlat* és a *Minden dolgok könyve* című bemutatóinkat beharangozó Facebook kampányok posztjai, képanyagai és videoklipjei – ez utóbbi produkciónkhoz önálló Facebook oldalt is indítottunk. Szintén az imázsépítés jegyében készülnek új, egységes arculatú kiadványaink is – az előadásokhoz kapcsolódó szórólapok és molinók, valamint magyar és angol nyelvű programfüzeteink.

***4. saját gyártású anyagok és az alkalmazás felületeinek bemutatása***

Színházunk digitális marketing tevékenységének két meghatározó médiuma a Kolibri Színház honlapja ([www.kolibriszinhaz.hu](http://www.kolibriszinhaz.hu)) és Facebook oldala, ahol rendszeres híreket közlünk előadásainkról, színházi nevelési programjainkról, nemzetközi együttműködéseinkről, fesztiváljainkról, valamint alkotóink és színművészeink munkájáról. Facebook oldalunkat naponta – sőt gyakran naponta többször – frissítjük posztokkal, és a közösségi médián keresztül nem csak mi nyújtunk tájékoztatást, hanem hasznos digitális visszajelzést is kapunk nézőinktől, követőinktől. (Jelenleg a színház Facebook oldalának több mint 5300 követője van, és ez a szám hétről-hétre nő.) Promóciós célokra a fenti internetes médiumokon kívül saját, Kolibri TV elnevezésű Youtube csatornánkat is használjuk, amelyen az előadásainkról szóló rövid videókat, teasereket és trailereket mutatjuk be. Ebben az évadban elkészült a Kolibri Színház angol nyelvű honlapja is, amelyen keresztül külföldi partnereink, nézőink tájékozódhatnak legfrissebb bemutatóinkról és programjainkról.

***5. gyermek- és ifjúsági korosztály védelmét szolgáló nézőtájékoztatási rendszere korhatárokról való tájékoztatás módja, formája***

A kiküldött sajtóanyag és a honlapunkon szereplő ajánló minden esetben tartalmazza az adott előadás korhatáros besorolását. A www.kolibriszinhaz.hu nemcsak az egyes daraboknál tünteti fel az ajánlott korosztályt, de a repertoár bemutatását eleve korhatárok szerinti elkülönítéssel rendszerezi. A szülők, pedagógusok tájékoztatására közönségszervezőink is ügyelnek.

***h. saját előadásaihoz kapcsolódó jegyár-bevételeken túli, egyéb bevételi források feltárásával összefüggő tevékenység bemutatása és annak eredményessége***

Színházunk **kevés eszközzel** rendelkezik a jegybevételen túli tevékenységgel történő árbevétel realizálására, mivel **infrastrukturális és humán forrásaink is a maximális kihasználással működnek.**

A már alkalmazott egyik lehetőség a **hazai és külföldi vendégjátékok nyereséges forgalmazása**, amely az idei évadban sikeresnek mondható. Minden esetben törekszünk a 20-30%-os nyereség elérésére, ám külföldi fesztiválokon – illetve újabban hazai fesztiválokon is - a részvételeink csak támogatással, nyereség nélkül valósíthatók meg. Ebben az esetben a szakmai, művészeti szempontok az elsődlegesek.

Másik lehetőség a **pályázati támogatással megvalósított programok** szervezése, amely szintén sikerrel zárult az idén. Programjaink nagy részéhez sikerül pályázati támogatást találni, - azok megvalósítása érdekében - jellemzően mostanában utófinanszírozás formájában. **A pályázati kiírások figyelemmel kísérése, valamint az elszámolásokhoz kapcsolódó feladatok ellátása egész évben folyamatos.**

Harmadik lehetőség a **társasági adó törvény** kínálta lehetőség, ahol a realizált jegybevétel 80%-ig szerezhető támogatás. Ezt **színházunknak 2016. évben közel 99,99%-ban sikerült teljesíteni.**

***i. helyi művészeti, közoktatási, közművelődési és társadalmi, közösségi szervezetekkel való kapcsolatépítés bemutatása***

1. együttműködések bemutatása, időbeli hatálya, célja, módszere, eredményei, különös tekintettel a saját vagy más szervezet által megvalósított projekt, fenntartó által elvárt célfeladat teljesítésre, valamint a részvétel bemutatásának személyi, tárgyi és pénzügyi oldala

* A **Keleti István AlapfokúMűvészeti Iskola és Művészeti Szakközépiskolával** folytatott több éves (évtizedes) eredményes együttműködés keretében gyakorlati képzést biztosítunk stúdiós hallgatóink számára, akik a költségvetési kereteinkhez illeszkedő mérsékelt összegű fellépti- és próbadíjak ellenében vesznek részt számos produkciónkban, még végül *színész, bábszínész II.* képesítést szereznek a tanulmányaik befejeztével.
* Évek óta tart a **Művészetek Palotájával** történő együttműködésünk is, a **Minimatiné** sorozatukban évről–évre bemutatkozási lehetőséget kapnak stúdiós hallgatóink vizsgaelőadásaikkal, amelyekre mindég nagy az érdeklődés. A fellépés ellenértéke hozzájárul a produkció létrehozásának költségeihez.
* Színházunk a hagyományos színház‒közönség kapcsolatok eredményes működtetése mellett új formák kipróbálásában is kezdeményező. Az évadban **több fővárosi kerületben**, a VI., VII. kerületben is javaslatunkra indult el a „Minden gyerek jusson színházba!” akció. A kerületi önkormányzatok diákjaik számára évente egyszer ingyenes színházlátogatást biztosítanak úgy, hogy megvásárolják az általuk kijelölt előadásokra a színházak jegyeit. A program további egyeztetése folyamatban van, sikere - reményeink szerint - követőkre találhat az egész országban.

***2. hagyományteremtő, hagyományápoló tevékenység, Színházunk kezdeményezései sok esetben hagyományt teremtettek.***

* Az országban mi játszottunk először csecsemőszínházi, osztályterem-színházi előadásokat. Először a mi színházunkban volt önálló munkakörben alkalmazott drámapedagógus. Hagyományaink mára már széles körben elterjedtek, országos hatásuk mindenki számára jól érzékelhető.
* Az irodalmi, zenei hagyományok ápolását alapvető gyerekszínházi hivatásunknak tekintjük, klasszikus szövegek, operák, irodalmi szövegek adaptációja fennállásunk óta folyamatosan jelen van repertoárunkban. Jelenlegi repertoárunkból kimagaslik Petőfi Sándor János vitéz előadásunk, melyben beleírás és átírás nélkül a teljes szöveg elhangzik, mégis a színpadi események, meglepetések folyamatosan fenntartják nézőinkben az izgalmat, és az érdeklődést, valamint interaktív Játsszunk Háry Jánost Kodály előadásunk, melynek magas művészi színvonalát jelzi, hogy a jogutód egyedül színházunk számára engedélyezte, hogy gyerekek számára operaénekesekkel és bábművészekkel adaptáljuk az operát.
* Az irodalmi hagyományok ápolását, megkedveltetését szolgálja Ady Endre és Szép Ernő verseiből összeállított Novák János Új dalok című előadásunk.

***3. helyi művészekkel való együttműködés bemutatása***

***j. az óvodai és iskolarendszeren belüli és azon kívüli oktatási-nevelési, művészetpedagógiai programhoz, a tantervi oktatáshoz való kapcsolódás bemutatása, ennek keretében különösen a cél érdekében létrejött együttműködés bemutatása, annak időbeli hatályának, céljának, módszereinek, eszközeinek, valamint az elért eredményeknek ismertetése***

Színházunkban évek óta komplex színházpedagógiai program működik, melynek tematikája és tartalma az iskolai tantervszerű drámaoktatást pótolja, illetve egészíti ki. *(l. színházpedagógiai program).*

***k. a gyermek-, illetve ifjúsági korosztály igényes színházra nevelésének gyakorlata, ennek*** ***keretében különösen a módszertani leírások, foglalkozás típusai, tematikája, eredményeinek ismertetése, előadásszámok feltüntetésével***

A 2002/03-as évadtól a Kolibri Gyermek- és Ifjúsági Színház sokáig egyedülálló kezdeményezése volt a **színházi nevelési, másképpen nevezve színházpedagógiai program.** Az előadásokhoz kapcsolódó foglalkozásokat a kezdetektől **képzett drámatanárok tervezik és vezetik, a színház művészeinek bevonásával**.

Színházi nevelési programjaink időpontjai és helyszínei igen variábilisak. Nagymértékben alkalmazkodunk partnerszervezeteink kéréseihez, azonban a fő célkitűzésünk mégis az, hogy a szakmai programok térben és időben kapcsolódjanak színházi tereinkhez és időpontjainkhoz.

A foglalkozások gyakorlatilag **repertoár-rendszerben** zajlanak a színházban, ez havi kb. 30 foglalkozást jelent, amelyhez kapcsolódik az iskolai program, illetve az osztályterem-színházi előadások tájolása.

### A színházi nevelési programok típusai:

A szakmai munka jellegének meghatározásaként, tekintettel a szakmai metódusra és a használt dramatikus elemekre, illetve az előadás előtti/utáni munkafolyamatra; a következő színházi nevelési programjaink álltak az érdeklődők rendelkezésére 2016/2017-ben:

**1. Színházolvasó program:**

Hogyan válik egy irodalmi mű színházi előadássá? Milyen alkotók vesznek részt abban a közös játékban, amit színháznak nevezünk? Minek van jelentése egy előadásban? Milyen titkokat rejt a színház világa? Ezekről a kérdésekről beszélgetünk a kisiskolásokkal a színházolvasó beszélgetéseken, foglalkozásokon. A foglalkozásokat alsó tagozatosoknak szervezzük a következő előadások után: Macska voltam Londonban, János vitéz, Locspocs, a kis tengeri szörny, Doktor Proktor és a Holdkaméleonok, Emília és az angyal…, Mágikus állatok iskolája.

**2. Színházi előadásokat kísérő háromlépcsős programok:**

Színházi nevelési programunk központi elemei az előadásokra felkészítő vagy azokat feldolgozó foglalkozások. A drámafoglalkozások idejét, szerkezetét, fókuszát az adott előadás határozza meg, közös elemük, hogy a nézők létszámához igazítva egy vagy két drámatanár munkáját majdnem minden esetben a színészek részvétele is segíti, erősíti; illetve hogy minden előadáshoz kapcsolódik foglalkozás. A programból csak a felkészítő és csak a feldolgozó foglalkozás is kérhető. Bár egymásra épül a három lépcsőzet, nem feltétele egyik a másiknak.

A 2016/2017-es évadban 14 előadáshoz kapcsolódik színházi nevelési foglalkozás vagy teljes program.

**3. Iskolai (kihelyezett) feldolgozó órák:** az iskolák igénye szerint lehetőség nyílt arra is, hogy a színházi előadás felkészítése és/vagy feldolgozása az iskolákban, iskolai tanóra keretében történjen. Az órákon egy-egy osztály vett részt, 45 perces feldolgozást tartottunk drámás eszközökkel.

**4. Osztályterem-színházi előadások:** a komplex színházi nevelési programok külön műfaját jelentik az osztályterem-színházi előadások, ahol az előadás és az azt követő beszélgetés/foglalkozás szerves egységként jelenik meg. Az előadások különlegessége, hogy osztálytermi megvalósításra készültek, tehát az előadások nagy része iskolákban, a fiatalok saját közegében jelenik meg.

* [Helló,náci!](http://kolibriszinhaz.hu/repertoar/hello-naci/),
* [Klamm háborúja](http://kolibriszinhaz.hu/repertoar/klamm-haboruja/),
* Webáruház
* 99
* Bűn és bűnhődés

**A színházi nevelési program működése**

Színházolvasó, beszélgető-és drámaprogramunkon a szervezéssel történő előzetes egyeztetés alapján vehetnek részt a csoportok.

Amennyiben pályázati lehetőségeink lehetővé teszik, a rászoruló gyerekek, fiatalok részére a programhoz jutást megpróbáljuk **kedvezményessé tenni** (színházi pályázatok kedvezményes jegyekre, utazásra).

A foglalkozások gyakorlatilag **repertoár-rendszerben** zajlanak a színházban, ez havi kb. 30 foglalkozást jelent, amelyhez kapcsolódik az iskolai program, illetve az osztályterem-színházi előadások tájolása. 2017. június 15-ig mindösszesen 270 színházi nevelési eseményt szerveztünk, a résztvevő diákok száma 6.200 főre tehető.

**A színház drámatanárai**: Eck Attila, Egervári György, Gyevi-Bíró Eszter, Kálócz László, Kámán Orsolya.

**A foglalkozásokon résztvevő színészek**:

Társulati tagok: Alexics Rita, Bárdi Gergő, Nizsai Dániel, Fehér Dániel, Krausz Gábor, Megyes Melinda, Mészáros Tamás, Ruszina Szabolcs, Szanitter Dávid

Vendégművészek: Ágoston Péter, Császár Réka, Dér Zsolt, Jerger Balázs, Kovács Eszter, Nemes Anna, Scherer Péter

* **Együttműködés egyetemistákkal – hogyan működik a módszer a Kolibriben?**

12 órás pedagógus továbbképzésünkön két alkalommal 16 fő pedagógus vett részt.

Jelenleg 4 fő végzős egyetemista írja diplomamunkáját a színházi nevelés módszertanából és gyakorlatából, melynek során színházunk minden működő projektjébe betekintést nyerhetnek és az elméleti hátteret is biztosítjuk kutatásaikhoz. A Színművészeti Egyetemről, a Károli Gáspár Egyetemről és az ELTÉ-ről választották a Kolibri Színházat együttműködő partnerüknek.

***l. helyi és országos turisztikai célokhoz való kapcsolódás részletezése***

Nem releváns.

***m. vezetőjének vezetői pályázatában rögzített, a művészeti tevékenységgel összefüggő vállalások teljesülése, a 2011. augusztus 18. után meghirdetett vezetői pályázatok esetén az évadra vonatkozó teljesülés, illetve a pályázatban foglalt koncepcióval való összevetés.”***

* 2015. február 1-én induló új ügyvezetői kinevezésem időszakának első felére vonatkozó művészi és gazdasági vállalásaim százszázalékosan teljesültek.
* A tervezett bemutatókat magas színvonalon, jó kritikai visszhanggal, folyamatos közönségérdeklődés mellett játsszuk. Előadásszámunk, nézőszámaink, bevételeink és kiadásaink a vállalásoknak megfelelően alakultak.
* Állandó munkakörben színházunkhoz szerződtettük Vidovszky György rendezőt.
* Két 2014-ben induló európai uniós színházi együttműködésünk előkészítése, időarányos teljesítése megvalósult, a további lépések előkészítése érdekében megtörtént az anyaggyűjtés, elkészültek az első szinopszisok, jelenetek, a párhuzamos színpadtechnikai kutatások, 1-1 közös produkció megvalósult és koordináljuk a jövőben esedékes bemutatókkal, együttműködésekkel kapcsolatos feladatokat.
* Teljesítésben lemaradást jelent, hogy játszóhelyeink felújítással kapcsolatos igényeihez az idei évre elfogadott fenntartói támogatás nem rendelt forrást.
* Kolibri Pince játszóhelyünk nézőtér bővítésével kapcsolatos igényeinkről az ügyvezető igazgatói pályázatban és előzetes konzultációkon tájékoztattuk fenntartónkat, és zajlanak az egyeztetések. Többféle megoldási javaslatot is egyeztettünk fenntartóinkkal az elmúlt évad során. Korcsoportos programunk, egyre bővülő, magas művészi és pedagógiai értéket képviselő ifjúsági színházi repertoárunk további fejlődése, életbemaradása függ attól, hogy ifjúsági előadásainkat egyszerre ne csak ötven néző lássa. Előadásaink rentabilitása csak nagyobb nézőszámmal biztosítható hosszú távon! Művészeink túlterheltsége is csökkenthető lenne, ha egyszerre legalább száz-, százötven fiatal láthatná előadásainkat! Fontos ifjúsági színházi elvárás ma már, hogy játszóhelyünkön a pedagógiai igényeknek megfelelő, az előadásokhoz szervesen kapcsolódó színházi nevelési programok igényeinek megfelelő, kisebb csoportos munkára lehetőséget adó helyiségek a rendelkezésünkre álljanak. Kolibri Pince játszóhelyünk bővítésének megoldásához, művészeti programunk életben maradása, továbbfejlődése érdekében kérünk segítséget!

Budapest, 2017. július 24.

Novák János

ügyvezető igazgató